Αξιότιμη κυρία / Αξιότιμε κύριε [Όνομα],
Σας γράφω σχετικά με τον/την γιο/κόρη μου, [Όνομα παιδιού], ο/η οποίος/α φοιτά στην [] τάξη / στο [] τμήμα του σχολείου σας.
Ο/Η [Όνομα παιδιού] έχει διαγνωστεί με κοιλιοκάκη, μια χρόνια αυτοάνοση νόσο, και για τον λόγο αυτό ακολουθεί αυστηρή και δια βίου διατροφή χωρίς γλουτένη.
Η γλουτένη βρίσκεται στο σιτάρι, το κριθάρι και τη σίκαλη και στα προϊόντα που τα περιέχουν. Ακόμη και μικρές ποσότητες γλουτένης δεν θεωρούνται ασφαλείς για ένα άτομο με κοιλιοκάκη, ενώ χρειάζεται προσοχή και στην επιμόλυνση ενός κατά τα άλλα κατάλληλου τροφίμου κατά την αποθήκευση, την προετοιμασία ή το σερβίρισμά του.
Η κοιλιοκάκη, ωστόσο, δεν αποτελεί λόγο περιορισμού ή αποκλεισμού ενός παιδιού από τη σχολική ζωή. Με σωστή ενημέρωση, απλές πρακτικές ασφάλειας και καλή συνεργασία μεταξύ οικογένειας και σχολείου, ο/η [Όνομα παιδιού] μπορεί να συμμετέχει ισότιμα στην καθημερινότητα της τάξης, στις γιορτές και τα κεράσματα, στις σχολικές εκδρομές, στις δραστηριότητες με τρόφιμα και σε κάθε άλλη σχολική δραστηριότητα.
Για τον λόγο αυτό θα ήθελα, στην αρχή της σχολικής χρονιάς, να υπάρχει μια σύντομη επικοινωνία μαζί σας και με τον/την εκπαιδευτικό του παιδιού, καθώς και —όπου χρειάζεται— με το προσωπικό του κυλικείου, του ολοήμερου ή της σχολικής σίτισης, ώστε να συμφωνήσουμε από κοινού μερικές απλές πρακτικές για την καθημερινότητά του.
Η Ελληνική Εταιρεία Κοιλιοκάκης έχει δημιουργήσει τον επικαιροποιημένο πρακτικό οδηγό «Η Κοιλιοκάκη στο Σχολείο», ειδικά για γονείς, εκπαιδευτικούς, διευθυντές/διευθύντριες σχολικών μονάδων και προσωπικό σχολικής σίτισης.
Ο οδηγός περιλαμβάνει πρακτικές πληροφορίες σχετικά με:
· την κοιλιοκάκη και τη διατροφή χωρίς γλουτένη,
· την ανάγνωση των ετικετών τροφίμων,
· την πρόληψη της επιμόλυνσης,
· το κολατσιό, τη σχολική σίτιση και το κυλικείο,
· τις γιορτές, τα κεράσματα και τις δραστηριότητες με τρόφιμα,
· τις ημερήσιες και πολυήμερες σχολικές εκδρομές,
· τη διαχείριση μιας πιθανής ακούσιας κατανάλωσης γλουτένης,
· καθώς και πρακτικά εργαλεία άμεσης χρήσης για γονείς, εκπαιδευτικούς και προσωπικό σίτισης.
Ο οδηγός είναι διαθέσιμος εδώ:
https://www.koiliokaki.com/wp-content/uploads/2026/09/Η_Κοιλιοκάκη_στο_Σχολείο.pdf
Μαζί με την παρούσα επιστολή μπορώ επίσης να σας παραδώσω την «Κάρτα παιδιού για το σχολείο», στην οποία αναγράφονται συνοπτικά οι βασικές πληροφορίες και οι εξατομικευμένες οδηγίες που αφορούν τον/την [Όνομα παιδιού].
Θα ήθελα ιδιαίτερα να τονίσω ότι στόχος μας δεν είναι να δημιουργήσουμε ένα υπερπροστατευτικό περιβάλλον γύρω από το παιδί, αλλά να εξασφαλίσουμε ότι υπάρχουν οι κατάλληλες συνθήκες ώστε να μπορεί να αναπτύσσει σταδιακά την αυτονομία του και να συμμετέχει με ασφάλεια, αυτοπεποίθηση και ισοτιμία στη σχολική ζωή.
Θα εκτιμούσα πολύ την ευκαιρία να συζητήσουμε μαζί σας τις πρακτικές λεπτομέρειες που αφορούν την καθημερινότητα του/της [Όνομα παιδιού] και να συμφωνήσουμε από κοινού τον καλύτερο τρόπο υποστήριξής του/της.
Για οποιαδήποτε πρόσθετη ενημέρωση, μπορείτε επίσης να επικοινωνήσετε με την Ελληνική Εταιρεία Κοιλιοκάκης στο 690 995 9672 ή να επισκεφθείτε το www.koiliokaki.com.
Σας ευχαριστώ εκ των προτέρων για τη συνεργασία και τη συμβολή σας στη δημιουργία ενός ασφαλούς και συμπεριληπτικού σχολικού περιβάλλοντος για το παιδί.
Με εκτίμηση,
[Ονοματεπώνυμο γονέα/κηδεμόνα]
[Τηλέφωνο επικοινωνίας]
[Email – προαιρετικά]

